אדן מקאי

אדן מקאי (במקור לוונשטיין, בהונגרית: Makai Ödön; נאג'סנטמיקלוש, 27 באוקטובר 1889 – הודמזוושרהיי, 16 בפברואר 1937) היה עורך דין, משפן, גיסו ואפוטרופוסו של אטילה יוז'ף, בעלה של יולאן יוז'ף ולאחר מכן של אטלקה יוז'ף, אחיינו, של המשורר והמחזאי אמיל מקאי.

== ביוגרפיה ==
אדן מקאי נולד במשפחה יהודית כבנם של אדולף לוונשטיין ושל הרמינה פישר (אמו הייתה אחיה של אמיל מקאי). אדן מקאי למד משפטים. לאחר מותה של בורבאלה (ברברה) יוז'ף שנפטרה בדצמבר 1919, מקאי הפך לאפוטרופוס של ילדיה היתומים. הוא זיהה מהר את כישרונו של אחד הילדים אטילה יוז'ף (לימים אחד המשוררים הגדולים של הונגריה בכל הזמנים) ועזר לו לפתח את הקריירה שלו. בשנת 1920 התגורר המשורר בדירתו של אדן מקאי ברחוב לובאג בבודפשט, וגם קיבל ממנו תמיכה כספית.

=== שלושת נישואיו ===
הוא נשא בנישואיו הראשונים את יולאן יוז'ף, איתה התחתן בשם הבדוי ליפה לוסי בבודפשט ב-28 באפריל 1919.<ref>Budapest VI. ker. polgári házassági akv. 1341/1919. folyószám.</ref> לאחר מכן התגרשו בשנת 1928.<ref>A budapesti kir. törvényszék 1.P.37854/1928. sz. ítélete.</ref> ב-22 בספטמבר באותה השנה נשא את יולאן יוז'ף בשמו האמיתי, גם כן בבודפשט<ref>Budapest VI. ker. polgári házassági akv. 1442/1928. folyószám</ref> ואז עברו הוא ואשתו לעיר הודמזוושרהיי. נישואיהם הסתיימו בגירושין כעבור קצת יותר מחודש.<ref>A budapesti kir. törvényszék 1.P.44514/1928-2 sz. ítélete.</ref> עם זאת, בסוף אותה שנה הם נישאו בפעם השלישית,<ref>Budapest III. ker. polgári házassági akv. 580/1928. folyószám (1928.12.31.)</ref> אך שוב התגרשו כעבור שנתיים.<ref>A budapesti kir. törvényszék 360.47658/1930-4. sz. végzése (1930.11.13.)</ref>

=== כעורך דין ===
לשכת עורכי הדין בסגד רשמה את אדן מקאי לשורותיה החל מ-8 בינואר 1929. תחילה עבד כמפקח הכללי של מחוז טרנס-טיסה של בנק החיסכון במרכז העיר ובמקביל היה היועץ משפטי ב"בנק למסחר" ובהמשך עבד גם כמנכ"ל משותף של הבנק עד מותו. בהודמזוושארהיי התפתחה מערכת יחסים הדוקה יותר בינו לבין המשורר אטילה יוזף, שראה את מקאי כידידו.

בפעם הרביעית התחתן עם אטלקה יוז'ף (אחותה של אשתו הראשונה) בשנת 1931 בבודפשט.<ref>Bejegyezve a Budapest V. ker. polgári házassági akv. 922/1931. folyószáma alatt.</ref> על פי ההסכם, שלושת ילדיהם, ובהם (לימים) הבמאי ומעצב התפאורה פטר מקאי (4 בדצמבר 1932–7 בנובמבר 1991)<ref>[http://www.terasz.hu/main.php?id=egyeb&cikk_id=15573&page=cikk Lengyel György emlékezése Makkai Péter rendező-díszlettervezőre]</ref> יגדלו על פי דתה הקלוויניסטית של האם.<ref>Budapesti közp. kir. jbíróság P.T.580914-933-2 sz. végzése.</ref>

למשפחת מקאי היו חיי חברה תוססים, שכללו בעיקר עורכי דין יהודים, בנקאים, רופאים ומשוררים מפורסמים, אמנים ושחקנים שהתגוררו בעיר. כתביו של מאקאי על כלכלה הופיעו לעיתים קרובות בעיתונות הודמזוושרהיי והוא התייחס לעיתים קרובות גם לסוגיות ספרותיות. בשנת 1931 פרסם מכתב פתוח בעיתון ואשארהיי (Vásárhelyi) בשם סערת ז'יגמונד מוריץ, בו עמד לצד הסופר כשהותקף בחריפות. בהלווייתו, שהתקיימה בבית הקברות היהודי ברחוב טוהוטום בעיר, נכחו רק אלמנתו ואשתו לשעבר.

== לקריאה נוספת ==
* [http://mek.niif.hu/00300/00355/html/ABC09732/09891.htm לקסיקון ביוגרפי הונגרי]
* יאנוש סיגטי[http://www.sulinet.hu/oroksegtar/data/telepulesek_ertekei/hodmezovasarhely/szeremlei_evkonyvek/szeremlei_evkonyv_2005/pages/011_szigeti_janos4.htm: אטילה יוז'ף וחייו לאחר המוות בוושארהיי]

==קישורים חיצוניים==

== הערות שוליים ==

קטגוריה:עורכי דין יהודים הונגרים
קטגוריה:הונגרים חברי הבונים החופשיים
קטגוריה:הונגרים שנולדו ב-1889
קטגוריה:הונגרים שנפטרו ב-1937